Hundeessaan Feesbuuk Maark Zuukarbarg walitti dhufeenyi hawaasummaa 'dogongora uumeen' ragaan maamiltoota Feesbuuk miiliyoonaan lakkaawamanii dhaabbata gorsaa siyaasaan hatamuu amanee jira.
Maark Zuukerberg rakkoo qabannaa ragaa maamilaa Feesbuuk wajjin jiru amanee, dhiifama gaafate. Dhaabbatni Kaambiriij Analitiika jedhamu ragaalee gama maamiltoota siyaasaan jiru seeraan ala fayyadameera jedhamuun himatni irratti dhiyaateera. Ibsa Zuukarbarg barreefaman kenneen dogongorri 'Amantaa cabsuu' raawwatameera jedheera. Ibsa isaa booda, gaaffiif deebii CNN waliin taasiseen ammoo ''baayyeen gadda'' jechuun , ''appiiwwan amantaa hin qabne'' irratti tarkaanfi nan fudhadha jedhera. ''yoo wanta sirrii ta'uu malu yoo ta'eef'' rakkoon kun dhalachuu Koongireesii Ameerikaa fulduratti amanuusaatti akka gammaduus himeera. Yaada Feesbuuk irratti maxxanseen ammoo appilikeeshinoonni ragaalee maamiltootaa hatuun akka isaaniif hindanda'amne gochuuf waadaa galeera. ''Nuti ittigaafatummaa ragaalee keessan eeguu qabna, yoo san gochuu dadhabne isin tajaajiluun nuuf hin malu,'' jedheera Zuukarbarg. Maal hojjechuuf waadaa gale ture Zuukarbarg? Rakkoolee amma mudataniifi kana duras turan fuuruuf Zuukerberg kaampaniin isaa: Gara fuulduraatti Feesbuuk: ''Wanta amma ta'erra barannee waltajjii kana naga qabeessa gochuun hawaasni keenyas yaaddoo malee fuulduratti akka demuu goona'' jechuun yaada isaa kenneerra Maark Zuukerberg.